stanford-oval/wikipedia huggingface dataset:
סטרבה
היסטוריה

השירות נוסד בשנת 2009 על ידי מארק גייני ומייקל הורוואת' אשר היכרו במקור במהלך שנות ה-80 באוניברסיטת הרווארד כאשר הם עסקו בחתירה. הרעיון מאחורי השירות היה להביא את האחווה של קבוצת החתירה שלהם למרחב דיגיטלי, ובאופן זה לאפשר לאנשים לעקוב ולשתף את האימונים שלהם בכל מקום בו הם נמצאים.
בתחילה השירות השירות שימש בעיקר לצורך מעקב אחר רכיבה על אופניים. בהמשך השירות הפך פופולרי גם למערב אחר ריצה. עם השנים התווספו לשירות האפשרות לעקוב אחר פעילויות גופניות רבות אחרות.
נכון לשנת 2020 היו סטרבה מעל ל-50 מיליון משתמשים, ו-3 מיליארד פעילויות תועדו במסגרת השירות.
במאי 2020, בשיא של מגפת הקורונה, סטרבה ביצעה שינויים ניכרים בתנאי השימוש בשירות, וחלק ניכר מהפיצ'רים שהיו בעבר זמינים בחינם לכל המשתמשים, הפכו זמינים רק למנויים בתשלום.
בפברואר 2023, המייסד והמנכ"ל של החברה מייקל הורוואת' הודיע כי יתפטר. בדצמבר 2023 הכריזה סטרבה שמייקל מרטין, אשר היה בעבר בכיר ב-YouTube, יהיה המנכ"ל החדש של החברה.
פיצ'רים בולטים

אחד המאפיינים הייחודיים של סטרבה הוא קונספט ה-"Segments" - מסלולים שנוצרו על ידי המשתמשים והשירות מאפשר לכל המשתמשים להתחרות על הזמן המהיר ביותר לביצוע של אותו המסלול.
סטרבה היא גם רשת חברתית בה המשתמשים יכולים לעקוב זה אחר זה, ולהגיב על הפעילויות של המשתמשים האחרים.
באמצעות כלי המיפוי של סטרבה המשתמשים מסוגלים לגלות מסלולים מעניינים חדשים לפעילויות שלהם - במיוחד באמצעות מפות חום של המסלולים הפופולריים ביותר של משתמשים השירות בכל רחבי העולם.
השירות מאפשר למשתמשים ליצור או להצטרף ל"מועדונים", שהם קבוצות מקומיות המבוססות על תחומי עניין בהם ניתן לשתף עם יתר המשתמשים פעילויות, ולארגן פעילויות משותפות.
תאימות

השירות זמין במגוון רחב של מכשירי GPS ואפליקציות צד שלישי. המשתמשים יכולים לסנכרן את חשבון הסטרבה שלהם עם מכשירים מחברות כמו Garmin, Suunto, Polar, Wahoo ו־Apple Watch, בין היתר. סטרבה מסוגלת לעבוד גם יחד עם פלטפורמות כושר אחרות, כולל Zwift, Peloton ו-Fitbit.
ביקורת

בנובמבר 2017 פרסמה סטרבה "מפת חום גלובלית" אשר מבוססת על נתוני משתמשי השירות מכל העולם בין השנים 2015 עד 2017. בינואר 2018 פורסם לראשונה שבמפת החום הגלובלית של סטרבה היה ניתן להבחין בבירור בבסיסים צבאיים שונים ברחבי העולם, כולל בסיסים אמריקנים בסוריה, ואפגניסטן. הממצאים הובילו לבדיקה מעמיקה יותר לסוגיות הכרוכות בשיתוף מידע באפליקציות כושר ויישומים אחרים בהם המשתמשים משתפים את המיקום שלהם. מנכ"ל סטרבה, ג'יימס קווארלס, הצהיר כי החברה "מחויבת לעבוד עם גורמי צבא וממשל" בנושא, ושהחברה תבדוק את הפיצ'רים שהיא מספקת ותדאג לגרום לכך שההגדרות שנוגעות לפרטיות המשתמשים יהיו פשוטות יותר. למרות שמשתמשי התוכנה מסוגל בהווה לגרום לתוכנה שלא להסתמך על הנתונים שלהם בעת יצירת מפת החום הגלובלית, הנתונים המקוריים שהחברה פרסמה במסגרת פיצ'ר מפת החום הגלובלית, אשר הכילו מידע רגיש, ממשיכים להיות זמינים ב-GitHub.‏
ביוני 2022 דווח על ליקוי נוסף שאיפשר זיהוי ומעקב אחר אנשי ביטחון העובדים בבסיסים צבאיים בישראל. להבדיל מהבעיה שנבעה ממפת החום הגלובלית של החברה, כשל זה נבע מפיצ'ר ה-"Segments" של סטרבה.
הערות שוליים

↑  George, Rose (2020-01-14). "Kudos, leaderboards, QOMs: how fitness app Strava became a religion". The Guardian (באנגלית בריטית). ISSN 0261-3077. נבדק ב-2023-02-05.
↑  "Supported Activity Types on Strava". Strava Support (באנגלית אמריקאית). נבדק ב-10 בנובמבר 2018. {{cite web}}:  (עזרה)
↑  Reynolds, Hannah (2020-06-30). "The Strava dilemma: Is it money well spent?". cyclingweekly.com (באנגלית). נבדק ב-2024-05-29.
↑  "Strava Finally Brings in a New CEO in 2024: Who Is Michael Martin?". Bicycling (באנגלית אמריקאית). 2023-12-12. נבדק ב-2024-03-20.
↑  Sawers, Paul (2023-12-11). "After year-long search, Strava appoints YouTube exec Michael Martin as new CEO". TechCrunch (באנגלית אמריקאית). נבדק ב-2024-03-20.
↑  Hern, Alex (23 בינואר 2018). "Fitness tracking app gives away location of secret US army bases". The Guardian. נבדק ב-28 בינואר 2018. {{cite news}}:  (עזרה)
↑  "Fitness tracker highlights military bases". BBC News (באנגלית בריטית). 2018. נבדק ב-29 בינואר 2018. {{cite news}}:  (עזרה)
↑  "Strava Endangering the Military Accidentally". Crash Security (באנגלית אמריקאית). 28 בינואר 2018. אורכב מ-המקור ב-22 במאי 2018. נבדק ב-21 במאי 2018. {{cite news}}:  (עזרה)
↑  Liptak, Andrew (28 בינואר 2018). "Strava's fitness tracker heat map reveals the location of military bases". The Verge. נבדק ב-13 ביולי 2019. {{cite web}}:  (עזרה)
↑  Hern, Alex (29 בינואר 2018). "Strava suggests military users 'opt out' of heatmap as row deepens". The Guardian (באנגלית בריטית). נבדק ב-2 באפריל 2020. {{cite web}}:  (עזרה)
↑  Schwartz, Mathew (28 בינואר 2018). "Feel the Heat: Strava 'Big Data' Maps Sensitive Locations". www.bankinfosecurity.com (באנגלית). נבדק ב-2 באפריל 2020. {{cite web}}:  (עזרה)
↑  "Strava app flaw revealed runs of Israeli officials at secret bases". BBC News (באנגלית בריטית). 2022-06-21. נבדק ב-2022-06-22.
עוזרר חד-גלעיני

| עוזרר חד-גלעיני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: ורדיים
סוג:: עוזרר
מין:: עוזרר חד-גלעיני
שם מדעי
 Crataegus monogyna ‏פון-ז'אקווין
עוּזְרָר חד-גלעיני (עֻזְרָר חַד-גַּלְעִינִי, שם מדעי: Crataegus monogyna) הוא שיח או עץ קוצני, שפריו ענבה מדומה, ביצית או כדורית-מוארכת.
מאפיינים

העוזרר החד-גלעיני גדל באירופה ובארצות הים התיכון; תפוצתו הכללית היא גם אירנו-טורנית והיא מגיעה עד לצפון-מערב הודו. עוזרר זה צומח בר גם בישראל, באזורי הגליל ובצפון הגולן, בחורש של אלון מצוי.
העץ משיר את עליו בחורף ונותר עירום מחודש דצמבר עד חודש מרץ. בחודש מרץ מלבלבים העלים ועולה הפריחה כשהיא צפופה ועשירה. הפרח פשוט וסימטרי ולו גביע בן חמש אונות וחמישה עלי כותרת מפורדים. השחלה תחתית ושקועה ובה מגורה אחת, וממנה יוצא עמוד-עלי אחד (לעיתים רחוקות שני עליים). הפרי אדום, בעל גרעין אחד, ציפה עסיסית ועלי גביע בראשו. הפרי, המבשיל בסוף האביב או בקיץ, מופץ באמצעות בעלי חיים (ציפורים בעיקר) שאוכלים אותו ומפרישים את זרעיו.
השם עוזרד נזכר במשנה מספר פעמים: "הפרשין והעוזרדין משיקרחו…" (מעשרות א, 3), "עוקצי האגסין… והעוזרדין… מטמאין ומטמאין" (עוקצין א,6) ועוד. נראה שצמח זה זהה לעץ הנקרא כיום עוזרר קוצני, וייתכן כי הנטייה לקרוא לצמח עוזרר במקום עוזרד, נבעה משמו הערבי של הצמח – זערור. על פי הראובני, שמו המקראי של העוזרד הוא תפוח והוא מוזכר מספר פעמים ב'שיר השירים'. מקור הבלבול הוא כנראה בדמיונו של העוזרד לתפוח (שמקורו בדרום מזרח אסיה והובא לעולם העתיק רק בתקופה ההלניסטית). נראה כי במשך תקופה מסוימת נקרא האחד 'תפוח קטן' והשני 'תפוח גדול' אך עם השנים נפלה המילה תפוח משמו של העוזרד ונשאר רק שמו המשנאי עוזרר שפירושו 'קטן'.
עוזרר חד-גלעיני הוא צמח מוגן בישראל.
הערות שוליים

↑  עוזרר חד-גלעיני באתר הרשימה האדומה של IUCN
↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
| --- | --- |
בקרת זהויות :  NLI: 987007551219805171
עובדיה שזר

| --- | --- |
אין תמונה חופשית
 לידה:  1929 (בן 95 בערך) בגדאד, עיראק המנדטורית 
 תחום יצירה:  ציור 
 הושפע על ידי:  יוסף שאלתיאל, סימה סלונים 
 www.shazar.org
 
עובדיה שזר (נולד ב-1929) הוא צייר ואמן ישראלי.
ביוגרפיה

שזר נולד בעיראק ועלה ארצה כילד בשנת 1942, הוא התחנך בקיבוצים, התנדב ושרת בגדוד השלישי של הפלמ"ח בשנים 1948-1946. במהלך מלחמת העצמאות נפצע בקרב על נבי יושע בגליל, היא מצודת כ"ח. שזר נמנה עם מקימי קיבוץ משגב עם ושירת עשרים וארבע שנים ביחידה 8200 של אגף המודיעין.
שזר עסק באמנות כתחביב עוד בהיותו נער, אך את דרכו האמנותית-מקצועית החל בשנות השישים כשהחל ללמוד בכפר האמנים עין-הוד. במסגרת לימודיו הוא למד פיסול עם האמן יוסף מנדלה, ויטראז'ים עם האמן יוסף שאלתיאל וציור בשמן אצל האמנית סימה סלונים, לימודיו נמשכו שש שנים. בשנים 1972-1966 למד טכניקות גרפיות עם האמן דן קריגר בבית האמנים ע"ש זריצקי בתל אביב.
יצירתו

יצירתו של שזר כוללת מגוון טכניקות כגון תחריט נחושת, הדפס משי וקולוגרפיים. הוא משתמש בשתי טכניקות עיקריות: אבקת בזלת עם שמן היוצר תבליט על בד ושילוב רב-שכבתי של צבע בגוונים שונים, היוצר תבליט כעין "חוטי צבע" שזורים. זוהי טכניקה חדשנית שהומצאה על ידי שזר וייחודית לו. עבודותיו מתאפיינות במוטיבים מן התנ"ך ובסמלים יהודיים מסורתיים.
בתבליטי השמן והבזלת משתמש שזר במגילות, חריטות, בדמויות קדמוניות ובצורות הכתב העברי הכנעני הקדום ששימשו בתקופת האבות לפני למעלה מאלפיים שנה. בעבודתו של שזר ניכרת השפעתם של אמנים ישראליים שונים ובעיקר משה קסטל. מוטיב החוזר בעבודותיו הוא העיר ירושלים על כל היבטיה ההיסטוריים והתרבותיים, המוצגת על פי רוב בצורה צבעונית ודינמית.
אחת מיצירותיו של שזר, תבליט מופשט המציג דמויות וכתב קדמוניים, מוצגת משנת 2000 במשכן נשיאי ישראל בירושלים.
תערוכותיו

משנת 1966 הציג שזר את עבודותיו במגוון תערוכות יחיד וקבוצתיות שנערכו ברחבי הארץ.
תערוכותיו > תערוכות יחיד

1966 – גלריה פרדקנס, קיסריה העתיקה
1970 – גלריה שחף, קיסריה העתיקה
1971 – מועצה מקומית זיכרון-יעקב
1972 – גלריה באשה, רחוב הירקון בתל אביב
2005 – בית יד לבנים, נס-ציונה; מוזיאון בית התנ"ך, תל אביב
2006 – בית אסיה, תל אביב
תערוכותיו > תערוכות קבוצתיות

1970/1971 בית ליסין, תל אביב (קיבל תעודת הצטיינות)
1980 – גלריה הכפר, כפר-יהושע
1981 – מועצה מקומית בנימינה
1982 – מועצה מקומית פרדס-חנה
2005 – יד התשעה, הרצליה – לכבוד 80 שנה לעיר; תערוכה נוספת התקיימה בחודש דצמבר באותו המקום
2006 – גלריה בפארק רעננה
2007 – בית האמנים / בית שגאל חיפה
2008 – חטיבת ביניים זאב, הרצליה
2009 – בית אמני הרצליה
2009 – תיאטרון גבעתיים
סרטוגה ספרינגס

סרטוגה ספרינגס (באנגלית: Saratoga Springs) היא עיר במחוז סרטוגה שבמדינת ניו יורק, ארצות הברית. אוכלוסיית העיר עומדת על 27,765 איש, נכון ל-1 ביולי 2015. שם העיר מתייחס למעיינות (מעין באנגלית = Spring) הרבים שבקרבת העיר, דבר שהפך את המקום לאתר נופש פופולרי כבר למעלה מ-200 שנה. העיר שוכנת מעט מצפון לאולבני, במרכז מחוז הבירה של ניו יורק.
היסטוריה

האזור שבו שוכנת העיר נכבש על ידי שבטי המהיקן (אנ') לפני שעזבוהו עם הגעת אירופים ממוצא הולנדי ואנגלי שהקימו במקום יישוב. האנגלים בנו בקרבת מקום בשנת 1691 את "מבצר סרטוגה", על גדתו המערבית של נהר ההדסון. בקרבתו הוקם הכפר שיירוויל, שנודע עד 1831 כ"סרטוגה".
יישוב הקבע האירופי הראשון באזור הוקם בסביבות 1776. המעיינות משכו תיירים, ולכן נבנה במקום בית מלון עבור המטיילים. בונה המלון, גדעון פטנאם, גם פתח שבילים סלולים להקלת ההגעה אל המקום.
קרב סרטוגה, נקודת מפנה במלחמת העצמאות האמריקאית, התרחש 24 קילומטרים דרום-מזרחית לסרטוגה. מוזיאון לזכר קרבות מלחמת האזרחים בשדות שבהם נלחמו.
העיר הוקמה רשמית ב-1819 במערב העיירה סרטוגה. קהילת המקום התאחדה לכפר ב-1826, והאזור כולו הפך לעיר ב-7 באפריל 1915. התיירות התרחבה במהירות החל ב-1832, אז הוקמה מסילת רכבת שהגיעה לעיירה, ותיירים רבים הגיעו על מנת לצפות במעיינות המפורסמים. מלונות רבים נוסדו אז בעיירה כדי לאכסן את התיירים. התיירות התרחב אף יותר עם חיבור מסילת הרכבת לעיר ניו יורק עצמה. במאה ה-19 נפתחו במקום מקומות ספא רבים, ומלונות גדולים, בהם גרנד יוניון הוטל (אנ'), שהיה באותה תקופה המלון הגדול בעולם.
ב-1863 נפתח במקום מרוץ סוסים מפורסם, שמשך גם הוא תיירים רבים אל העיר. המקום נודע במירוץ המפורסם ובהימורים שנלוו אליו, שהפכו ללא חוקיים בתחילת המאה ה-20, ולכן נסגרו בשנות ה-50 של המאה ה-20 מקומות ההימורים. סגירת תחנות ההימורים וסגירתם של כמה ממלונות העיר הגדולים בשנות ה-50, כולל מלון גרנד יוניון, הותירו את סרטוגה ספרינגס כמעט ללא תיירים.
העיר חזרה להצלחתה בשנות ה-60 של המאה ה-20 עם פתיחת הכביש בין-מדינתי 78, שאיפשר למבקרים מהצפון ומהדרום הגעה קלה הרבה יותר. בנוסף, בניית מרכז אמנויות הבמה סרטוגה (Saratoga Performing Arts Center) משכה גם היא אוהבי מוזיקה קלאסית ומוזיקה פופולרית וכן ריקוד, ותרמה לתחייתה המחודשת של העיר. מושבן של ניו יורק סיטי בלט ותזמורת פילדלפיה הוא בסרטוגה, לצד מוזיקאים ורקדנים נוספים. מאז שנות ה-90 של המאה ה-20 ישנה בנייה רבה מאוד במערב ובעיר התחתית של העיר.
בעיר פועל כפר אמנים YADDO. באז הקמתו בשנת 1926 מלגות שהייה בכפר קיבלו מעל ל-6000 אמנים. הרשימה כוללת מקבלי פרס פוליצר, פרס רומא, פרס נובל לספרות פרס מאן בוקר ועוד. בין הסופרים הישראלים ששהו בכפר היו קורינה  ולידיה גורדון-קנכט.
ערים תאומות

צרפת וישי, צרפת (מ־1994)
רוסיה צ׳כוב, רוסיה (מ־2000)
הערות שוליים

1 2  Annual Estimates of the Resident Population: April 1, 2010 to July 1, 2015, 2015 Population Estimates באתר American FactFinder
↑  R. F. Dearborn, Saratoga and How to See It: "The capacity of this house is greater than that of any other in the world." (מתוך פרויקט גוטנברג)
| --- | --- |
בקרת זהויות :  NLI: 987007554946705171  BnF: cb13775709g (data)  MusicBrainz: bcc3aa42-d9cf-40e6-86e9-527162ae4b12  NKC: xx0035298  SUDOC: 152707468
עין במבה

| --- | --- |

בריכת עין במבה
 מיקום המעיין
 מדינה:  ישראל
 מחוז:  ירושלים
 אזור:  דרום מערב ירושלים
 קואורדינטות:  31°44′45″N 35°08′39″E﻿ / ﻿31.7459°N 35.1443°E﻿ / 31.7459; 35.1443
 נתוני המעיין
 סוג זרימה:  מעיין איתן
 סוג נביעה:  מעיין שכבה
 גישה למעיין
 נגישות לציבור:  פתוח
 דרך גישה:  דרך עפר היוצאת מכביש עוקף אורה 3877
  (למפת ירושלים מוגדלת) עין במבה(למפת ירושלים רגילה) עין במבה
עין במבה או "עין כמו במבה" הוא מעיין שכבה בהרי ירושלים הממוקם כקילומטר אחד דרומית למושב עמינדב. המעיין נובע ברכס לבן מעל הגדה הצפונית של נחל רפאים.
הקרקע באזור מורכבת ברובה מקירטון, סלע משקע שמי הגשמים מחלחלים דרכו ויוצאים בתוך המערה שם הם יוצרים בריכה שמגיעה לגובה של עד כ-60 ס"מ, הבריכה היא בצורה של האות ר' וקרקעיתה מלאה בבוץ.
המעיין הוא העליון שבשרשרת מעיינות באפיק נחל יבש. והוא סמוך גם למעיינות עין לבן ועין חניה.
המעיין נקרא גם עין המערה, עין סיף ועין אל בלאד (מעיין הכפר, כמו מעיינות רבים באזור) היות ששימש בעבר את תושבי הכפר וולג'ה.
הערות שוליים

↑  החברה להגנת הטבע - מסלולים מומלצים - רכס לבן דרומי ועין לבן, באתר www.teva.org.il
עלי גייטי

| --- | --- |

 לידה:  31 במאי 1997 (בן 27) עדן, תימן 
 מוקד פעילות:  קנדה, עיראק 
 תקופת הפעילות:  מ-2018 
 סוגה:  R&B עכשווי, מוזיקת פופ 
 שפה מועדפת:  אנגלית, ערבית 
 חברת תקליטים:  וורנר רקורדס 
 www.aligatie.com
 פרופיל ב-IMDb
 
עלי גייטי (בערבית: علي غاتي; באנגלית: Ali Gatie; נולד ב-31 במאי 1997) הוא זמר-יוצר עיראקי-קנדי.
קורות חייו

עלי גייטי נולד להורים עיראקים בתימן ב-31 במאי 1997. מאוחר יותר, עבר לגור באבו דאבי, ולאחר מכן במיסיסוגה, קנדה.
קריירה

ב-2018, הוא הוחתם בחברת התקליטים וורנר רקורדס.
ב-14 ביוני 2019, הוא הוציא את הסינגל "It's You". הסינגל הגיע, בשיאו, למקום ה-70 בבילבורד הוט 100.
ב-8 בנובמבר 2019, הוא הוציא את המיני-אלבום הראשון שלו, You.‏
ב-23 בינואר 2020, הוא הוציא את הסינגל "What If I Told You That I Love You". הסינגל הגיע, בשיאו, למקום ה-95 בבילבורד הוט 100.
ב-13 באוקטובר 2020, הוא הוציא, בשיתוף פעולה עם טייט מקריי, את הסינגל "Lie to Me". הסינגל הגעי, בשיאו, למקום ה-76 בקנדה ולמקום העשירי בניו זילנד. בנוסף, הסינגל זכה בתואר זהב מ-Music Canada
ב-26 במרץ 2021, הוא הוציא את המיני-אלבום השני שלו, The Idea of Her.‏
ב-2021, הוא היה מועמד בפרס ג'ונו בקטגוריות אמן השנה, בחירת הקהל ואלבום השנה.
הערות שוליים

1 2  "Ali Gatie Shows the Different Forms of Love in Tender 'It's You' Video: Watch". Billboard. ארכיון מ-2020-11-21. נבדק ב-12 בדצמבר 2019. {{cite web}}:  (עזרה)
↑  Chatterjee, Uppy (5 באוגוסט 2019). "INTERVIEW: How Ali Gatie Went From Sending Voice Memo Songs To Girls To Having A Top 20 Single". coolaccidents.com. ארכיון מ-2020-08-07. נבדק ב-8 בדצמבר 2019. {{cite web}}:  (עזרה)
↑  Saponara, Michael (11 ביולי 2019). "Ali Gatie Talks "It's You" and Why He Wants to Be 'the Perfect Mixture of Ed Sheeran and J. Cole'". Billboard. ארכיון מ-2020-11-21. נבדק ב-8 בדצמבר 2019. {{cite web}}:  (עזרה)
↑  "Ali Gatie – Artist Profile". eventseeker.com. n.d. ארכיון מ-2020-08-07. נבדק ב-24 במרץ 2020. {{cite web}}:  (עזרה)
↑  "HITS Daily Double". HITS Daily Double. ארכיון מ-2020-08-07. נבדק ב-12 בדצמבר 2019. {{cite web}}:  (עזרה)
↑  Kayla (1 באוקטובר 2019). "Ali Gatie Is This Month's 'One To Watch' Artist!". Kiss 102.7. ארכיון מ-2019-12-08. נבדק ב-8 בדצמבר 2019. {{cite web}}:  (עזרה)
↑  Mahadevan, Tara (8 בנובמבר 2019). "Ali Gatie Marks His Debut with You EP". Complex. ארכיון מ-2020-06-26. נבדק ב-8 בדצמבר 2019. {{cite web}}:  (עזרה)
↑  "Ali Gatie announces 'The Idea of Her' EP with heartbreaking 'Can't Let You Go' single". Inquirer. 16 במרץ 2021. ארכיון מ-2021-03-18. נבדק ב-23 במרץ 2021. {{cite web}}:  (עזרה)
| --- | --- |
בקרת זהויות :  ISNI: 0000 0004 7947 489X  MusicBrainz: c5d8019c-fe79-4968-9329-f7af6cdc26f3
סליבניצה

| --- | --- |
סמל סליבניצהסמל סליבניצה
מרכז העיר סליבניצה
מרכז העיר סליבניצה
 מדינה:  בולגריה בולגריה
 מחוז:  סופיה
 ראש העיר:  גאורגי גאורגייב
 תאריך ייסוד:  המאה ה-18
 שטח:  42.86 קמ"ר
 גובה:  551 מטרים
 אוכלוסייה:  ‏
  ‑ בעיר:  7,012 (15 במרץ 2024)
 קואורדינטות:  42°51′N 23°2′E﻿ / ﻿42.850°N 23.033°E﻿ / 42.850; 23.033
 אזור זמן:  UTC +2
 http://www.slivnitsa.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור סְלִיבְנִיצָה(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור סְלִיבְנִיצָה(למפת מחוז סופיה רגילה) סמוקוב בוטבגרד קוסטינברוד מונטנה וראצה פלבן לובץ' פ ל ו ב ד י ב  פאזארדז'יק בלגואבגרד קיוסטנדיל פרניק סופיה מ. סרביהסְלִיבְנִיצָה(למפת מחוז סופיה מוגדלת) סמוקוב בוטבגרד קוסטינברוד מונטנה וראצה פלבן לובץ' פ ל ו ב ד י ב  פאזארדז'יק בלגואבגרד קיוסטנדיל פרניק סופיה מ. סרביהסְלִיבְנִיצָה  he tabBackground:;tabBorder:#aaa;defaultTab:0;
סְלִיבְנִיצָה (בבולגרית: Сливница) היא עיר במערב בולגריה בשטח מחוז סופיה, השוכנת 29 קילומטרים מהבירה סופיה, על אם הדרך בין הבירה לגבול סרביה.
היסטוריה

באזור הכפר נמצאו שרידי יישובים מהמאה ה-5 לפנה"ס, עידן הממלכה התראקית. בהמשך נשלט האזור על ידי האימפריה הרומית ולאחריה הביזנטית. ב-809 נכבש השטח על ידי קרום, חאן האימפריה הבולגרית הראשונה. הכפר סליבניצה נוסד במהלך המאה ה-16 כקסרקטין עות'מאני. לאחר המלחמה העות'מאנית-רוסית (1877–1878) הפך חלק מנסיכות בולגריה מתוקף סיכומי קונגרס ברלין. ב-6 בספטמבר 1885 הכריז אלכסנדר בטנברג, נסיך בולגריה, באופן חד-צדדי על איחוד בין מחוז רומליה המזרחית לנסיכות הבולגרית.
צעד זה הוביל למתקפת פתע סרבית על בולגריה ולפריצת מלחמה כוללת בין המדינות. הצבא הבולגרי הצעיר הופתע, והסרבים פרצו את הגנות הגבול והגיעו לקרבת סליבניצה, תוך הצבת איום ממשי על הבירה הבולגרית סופיה. ב-17 בנובמבר נערך קרב סליבניצה, ובמהלכו הצליחו הבולגרים לבלום את הסרבים ולעבור למתקפה אל תוך השטח הסרבי. קרב סליבניצה נחקק בנרטיב הבולגרי כאחד מקרבות הגבורה של הנסיכות הצעירה.
כלכלה

כלכלת סליבניצה מתבססת על תעשייה זעירה ומסחר קמעונאי. בעיר פועלת חברת בנייה, מוסך ומפעל עיבוד מזון.
ערים תאומות

רוסיה קראסנוגורסק, רוסיה.
סרביה באבושינצה, סרביה.
הערות שוליים

↑  תקציר ההיסטוריה של סליבניצה, באתר slivnitsa.com (בבולגרית).
| --- | --- |
בקרת זהויות :  NLI: 987007531179005171  NKC: ge940251
עלי ג'י: הסרט

| --- | --- |
כרזת הסרט
כרזת הסרט
 מבוסס על:  המופע של עלי ג'י 
 בימוי:  מארק מילוד
 הופק בידי:  סשה ברון כהן 
 תסריט:  סשה ברון כהן דן מזר
 שחקנים ראשיים:  סשה ברון כהן מייקל גמבון צ'ארלס דאנס קלי ברייט
 מוזיקה:  אדם F
 צילום:  אשלי רואו
 מדינה:  הממלכה המאוחדת הממלכה המאוחדת
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  22 במרץ 2002
 משך הקרנה:  88 דקות
 שפת הסרט:  אנגלית
 סוגה:  סרט קומדיה, הוד פילם, סרט פרודיה 
 תקציב:  5 ליש"ט
 הכנסות:  17.2 ליש"ט
 www.aligindahousedvd.com
 דף הסרט ב־IMDb
 
עלי ג'י: הסרט (באנגלית: Ali G Indahouse) הוא סרט קומדיה פוליטית בריטי משנת 2002, המבוסס על תוכניתו של סשה ברון כהן "המופע של עלי ג'י". זהו הסרט הראשון מתוך ארבעה המבוסס על דמות מהמופע, והוא היחיד מביניהם שמבוסס על נרטיב בדיוני וללא אלמנט מוקומנטרי.
עלילה

עלי ג'י (סשה ברון כהן) הוא צעיר בריטי המתגורר בסטיינס על התמזה. הוא מעריץ של תרבות הראפ השחורה ומדבר במבטא ג'מייקני מזויף. הוא מנהיג חבורת צעירים שאותה הוא מכנה "כנופיית מערב סטיינס". אויביו המושבעים הם "כנופיית מזרח סטיינס". בזמנו הפנוי, הוא מלמד ילדים צעירים "חכמת רחוב" במתנ"ס המקומי. לאחר שנודע לו שהמתנ"ס שלו מתוכנן להיסגר ולהיהרס, הוא מחליט לקשור את עצמו לגדר ולשבות רעב. בעקבות כך, הוא נקלע למאבק כוחות בין ראש הממשלה (מייקל גמבון) לסגן ראש הממשלה הערמומי דייוויד קרלטון (צ'ארלס דאנס). קרלטון משכנע את עלי ג'י לנסות להיבחר לבית הנבחרים הבריטי כנציג סטיינס. הוא משוכנע שהוא ייכשל בבחירות ויהפוך לבדיחה, ובעקבות כך יובך ראש הממשלה. עם זאת, נגד כל הסיכויים, עלי ג'י נבחר לבית הנבחרים. עד מהרה הוא זוכה באהדת הציבור הבריטי והופך לחביבו של ראש הממשלה. בעקבות כך, קרלטון מחליט לעשות הכול כדי להפיל אותו ואת ראש הממשלה יחד אתו.
דמויות

עלי ג'י (סשה ברון כהן) - צעיר בריטי מסטיינס שנבחר לבית הנבחרים.
ראש הממשלה (מייקל גמבון) - פוליטיקאי ותיק ונחוש שמעוניין לשנות את סקרי דעת הקהל בבריטניה לטובתו, ומשתמש בעלי ג'י לשם כך. שמו אינו מוזכר לאורך כל הסרט.
דייוויד קרלטון (צ'ארלס דאנס) - פוליטיקאי ערמומי ואכזרי שמעוניין להדיח את ראש הממשלה ולתפוס את מקומו.
קייט הדג'ס (רונה מיטרה) - עוזרתו האישית של דייוויד קרלטון, ומסייעת לו במזימותיו.
ג'ולי (קלי ברייט) - חברתו של עלי ג'י.
ריקי C (מרטין פרימן) - חברו הטוב של עלי ג'י וחבר ב"כנופיה" שלו.
חסן B (ריי פנטאקי) - אויבו המושבע של עלי ג'י. מנהיג "כנופיית מזרח סטיינס".
הערות שוליים

↑  אחריו באו: בוראט (2006), ברונו וסרט המשך בוראט (2020)
↑  סשה ברון כהן הופיע בסרט גם בהופעת קמע קצרה בדמותו של בוראט סגדייב
| סשה ברון כהן |
| --- | --- | --- |
| דמויות | עלי ג'י • בוראט סאגדייב • ברונו ג'יהארד • אדמירל גנרל אלאדין • ערן מורד |  |
| סרטים | עלי ג'י: הסרט (2002) • בוראט (2006) • ברונו (2009) • הדיקטטור (2012) • גרימסבי (2016) • סרט המשך בוראט (2020) |  |
| טלוויזיה | המופע של עלי ג'י (2000–2004) • מי זו אמריקה? (2018) |  |
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
עין בלתי מזוינת

עין בלתי מזוינת
עין בלתי מזוינת הוא מושג המתאר תצפית על ידי שימוש ביכולת ראייה של עין אנושית ללא עזרים אופטיים עם יכולות כגון הגדלה או איסוף ומיקוד אור כגון טלסקופ או מיקרוסקופ, אם כי שימוש באמצעים לתיקון ראייה כגון עדשות מגע או משקפיים נחשבים עדיין לעין בלתי מזוינת.
המושג נפוץ באסטרונומיה, בו הוא משמש לתיאור תופעות וגופים שמימים, שניתן לראותם ללא עזרים, כגון כוכבים, כוכבי לכת, התקבצויות, כוכבי שביט, מטרי מטאורים, או אסטרואידים כגון ווסטה.
מאפיינים

מאפייני ראייה בעין בלתי מזוינת הם:
מיקוד מהיר למרחקים של 25 סנטימטר (לאנשים צעירים) ו-50 סנטימטר (לאנשים בני 50 ומעלה) לאינסוף.
רזולוציה אופטית של דקה, 1/60 של מעלה (0.017°) או 0.0003 רדיאנים, מה שמאפשר לראות עצם בגודל 0.3 מטר במרחק של 1 קילומטר.
שדה ראייה של 160 על 175 מעלות לערך.
יכולת זיהוי של כוכבים בבהירות של 8+ (נדיר) בתנאים אופטימליים, כאשר הסף הנמוך הוא 6.5+.
פוטומטריה של עד ±10% או 1% של עוצמה – בטווח שבין יום ללילה של 1:10,000,000,000.
זיהוי סימטריה של 10–20 דקות.
יכולת הערכה של אינטרוול של 3–5 אחוז.
זיהוי תנועה תת הכרתי.
למרות זאת, גורמים כגון זיהום אור וזיהום אוויר מקשים על התנאים בהם ניתן לראות גורמים שמימים בעין בלתי מזוינת. למעשה יכולת ההבחנה של העין בשטח  מעויר, היא סביב +4.5 ואף פחות. וכדי לממש את טווח הפוטנציאל נדרש ריחוק מאזורים מאוכלסים וצפייה מאזור חשוך בשביל לחזות בהם.
מאפיינים > עצמים קטנים

כאמור, רזולוציה אופטית של העין היא 1 דקה = 1/60 מעלות = 0.0003 רדיאנים. ניתן לחזות שבתנאי תאורה סטנדרטיים (מקור אור בעוצמה של 1,000 לומן בערך, בגובה 600–700 מילימטר ובזווית תצפית של בערך 35 מעלות) במרחק תצפית של 400 מילימטר (מרחק קריאה), רזולוציית העצם הקטן ביותר תהיה 0.116 מילימטר. במעבדות משתמשים במרחק תצפית של 200–250 מילימטר שמאפשר זיהוי עצם בדוגל של 0.058–0.072 מילימטר (58–72 מיקרומטר).
ספרות רומנית

המכתב של נאקשו, הטקסט הראשון בשפה הרומנית
הספרות הרומנית הוא כינוייה של כלל היצירה הספרותית שנוצרה בשפה הרומנית.
התקופה הקדומה

הטקסט השלם הראשון הכתוב בשפה הרומנית מתוארך לתחילת המאה ה-16 - זה המכתב של נֶיאַקְשו (Neacşu) מקמפולונג, שנכתב ב-1521. ב-1544 הודפס בסיביו ספר דת לותרני. ספר זה לא שרד והעותק האחרון נכחד בשריפה, אולם קיומו מוכח על ידי קבלות בהן צוין. המכתב וספר הדת הלותרני נכתבו בשפה הרומנית, אך השתמשו לצורך כך באלפבית קירילי. הספר הראשון בשפה הרומנית שהודפס בעזרת אלפבית לטיני היה אוסף שירי דת קלוויניסטים, שהוציא לאור הבישוף הרומני, פאוול טורדאשי (Pavel Tordaşi) בשנת 1560.
ב-1582 תורגמו והודפסו לראשונה ברומנית כמה מספרי המקרא, אולם רק ב-1668 יצא לאור לראשונה תרגום מלא של התנ"ך ושל הברית החדשה ברומנית.
בתקופה הקדומה, לצד הספרות הדתית, קיימים כתבי רושמי דברי הימים של השליטים השונים. הספרות הדתית והכרוניקות אינן חדשות, הן המשך של הספרות בשפה הסלבונית הכנסייתית, שפה שהייתה מקובלת בחוגים השלטוניים של התקופה הקודמת. בין כותבי התקופה בולטים גריגורה אורקה (Grigore Ureche), מירון קוסטין (Miron Costin), יון נקולצ'ה (Ion Neculce), ראדו טמפה (Radu Tempe), קונסטנטין קנטקוזינו (Constantin Cantacuzino), ניקולאיה מילסקו ודימיטריה קנטמיר.
תקופת המעבר הקדם מודרנית

תקופת המעבר הקדם מודרנית כוללת את שני העשורים האחרונים של המאה ה-18 ושלושת העשורים הראשונים של המאה ה-19.